**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 31.08.2023, ora 08.00 – 01.09.2023, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 01.09.2023, ora 07.00**

**RÂURI**

**Institutul Naţional de Hidrologie și Gospodărire a Apelor (I.N.H.G.A.) a emis în data de 31.08.2023, la ora 11:30, avertizarea hidrologică nr. 112, valabilă în intervalul 31.08.2023, ora 12:00-01.09.2023, ora 12:00, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice menţionate, cu posibile depăşiri ale COTELOR DE APĂRARE:**

**-COD GALBEN-depăşiri ale cotelor de atenŢie în intervalul 31.08.2023, ora 12:00 – 01.09.2023, ora 12:00** pe râurile din bazinele hidrografice: Someşul Mare – bazin superior şi afluenţi bazin mijlociu şi inferior **(judeţul Bistriţa Năsăud)**, Someşul Mic – bazin superior şi afluenţi bazin mijlociu şi inferior **(judeţele: Bihor şi Cluj)**, Crişul Repede – bazin superior şi afluenţi bazin mijlociu şi inferior **(judeţele: Cluj şi Bihor)**, Arieş – bazin superior şi afluenţi bazin mijlociu şi inferior **(judeţele: Alba şi Cluj)**, Mureş – afluenţii aferenţi sectorului aval confluenţă cu râul Arieş – amonte confluenţă cu râul Târnava **(judeţele: Alba şi Cluj)**, Târnava Mică – bazin superior şi afluenţi bazin mijlociu şi inferior **(judeţele: Harghita, Mureş şi Alba)**, Târnava Mare – bazin superior şi afluenţi bazin mijlociu şi inferior **(judeţele: Harghita, Mureş, Braşov, Sibiu şi Alba)**, Mureş – afluenţii aferenţi sectorului aval confluenţă cu râul Târnava **(judeţele: Alba, Sibiu, Hunedoara şi Arad)**, Timiş – bazin amonte S.H. Teregova şi afluenţii aferenţi sectorului aval S.H. Teregova – amonte S.H. Lugoj **(judeţele: Caraş Severin şi Timiş)**, Moraviţa – curs inferior **(judeţul Timiş)**, Jiu – bazin amonte S.H. Sadu **(judeţele: Hunedoara şi Gorj)**, Olt – bazin amonte S.H. Micfalău şi afluenţii aferenţi sectorului aval S.H. Micfalău – amonte Ac. Ioneşti **(judeţele: Harghita, Covasna, Braşov, Sibiu, Vâlcea şi Argeş)**, Ialomiţa – bazin amonte Ac. Pucioasa **(judeţele: Dâmboviţa şi Prahova)**, Prahova – bazin superior şi afluenţi bazin mijlociu şi inferior **(judeţele: Prahova şi Ialomiţa)**, Buzău – bazin amonte Ac. Siriu şi afluenţii aferenţi sectorului aval Ac. Siriu – amonte S.H. Baniţa **(judeţele: Braşov, Covasna, Buzău şi Prahova)**, Râmnicu Sărat – bazin superior şi afluenţi bazin mijlociu şi inferior **(judeţele: Buzău şi Vrancea)**, Putna **(judeţul Vrancea)**, Trotuş – bazin superior şi afluenţi bazin mijlociu şi inferior **(judeţele: Harghita, Bacău, Neamţ, Covasna şi Vrancea)**, Bârlad – bazin amonte S.H. Negreşti şi afluenţii aferenţi sectorului aval S.H. Negreşti **(judeţele: Neamţ, Iaşi, Vaslui, Bacău, Galaţi şi Vrancea)**, Siret – afluenţii mici aferenţi sectorului aval confluenţă cu râul Bistriţa **(judeţele: Bacău, Vrancea şi Galaţi)**, Prut – afluenţii aferenţi sectorului aval S.H. Drânceni **(judeţele: Vaslui şi Galaţi)** şi râurile din Dobrogea **(judeţele: Constanţa şi Tulcea)**.

**-COD PORTOCALIU-depăşiri ale cotelor de INUnDAŢie în intervalul 31.08.2023, ora 12:00 – 01.09.2023, ora 09:00** pe râurile din bazinele hidrografice: Putna – bazin amonte S.H. Colacu şi afluenţii aferenţi sectorului aval S.H. Colacu **(judeţul Vrancea)**, Siret – afluenţii mici aferenţi sectorului aval confluenţă cu râul Bistriţa **(judeţele: Bacău, Vrancea şi Galaţi)**, Bârlad – afluenţii aferenţi sectorului aval S.H. Negreşti **(judeţele: Vaslui, Iaşi, Bacău, Galaţi şi Vrancea)**, Prut – afluenţii aferenţi sectorului aval S.H. Drânceni **(judeţele: Vaslui şi Galaţi)**.

Această avertizarehidrologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:*

*-către prefecturile judeteţelor:* ***ALBA, ARAD, ARGEŞ, BACĂU, BIHOR, BISTRIŢA-NĂSĂUD, BRAŞOV, BUZĂU, CARAŞ-SEVERIN, CLUJ, CONSTANŢA, COVASNA, DÂMBOVIŢA, GALAŢI, GORJ, HARGHITA, HUNEDOARA, IALOMIŢA, IAŞI, MUREŞ, NEAMŢ, PRAHOVA, SIBIU, TIMIŞ, TULCEA, VASLUI, VÂLCEA şi VRANCEA*** (28 de prefecturi) ***– COD GALBEN;***

*-către prefecturile judeteţelor:* ***BACĂU, GALAŢI, IAŞI, VASLUI şi VRANCEA*** (5 prefecturi*)* ***–COD PORTOCALIU.***

**Debitele au fost în general în creştere** datorită precipitațiilor căzute în interval şi propagării, exceptând râurile din bazinul Vedea, bazinele mijocii şi inferioare ale Jiului, Oltului şi Argeşului şi cursul Prutului, unde au fost staționare.

Creşteri de niveluri și debite s-au înregistrat pe unele râuri din bazinele hidrografice: Trotuş, Putna şi Bârlad datorită precipitaţiilor sub formă de aversă căzute în interval.

Se situează peste **COTA DE ATENȚIE** râul Moravița la stația hidrometrică Moravița (250+28)-jud. TM.

Debitele se situează la valori sub mediile multianuale lunare, cu coeficienți moduli cuprinși între 30-90%, mai mari (peste normalele lunare) pe râurile din bazinele hidrografice: Vişeu, Iza, Someşul Mare, Lăpuş, Barcău, Moravița, Râmnicu Sărat, Putna, pe cursurile superioare ale râurilor: Crişul Repede, Târnava Mică, Buzău, pe unii afluenti ai Oltului superior şi mijlociu şi ai Mureşului mijlociu şi inferior şi mai mici (sub 30% din normalele lunare) pe râurile din bazinele hidrografice: Bârlad, Tazlău, Jijia și pe râurile din Dobrogea.

**Debitele vor fiîn general în scădere**, exceptând cursurile mijlocii şi inferioare ale râurilor mari unde vor fi în creştere prin propagare, iar pe râurile din bazinul Vedei şi pe cursul Prutului debitele vor fi relativ staționare.

Sunt posibile creşteri izolate de niveluri şi debite pe unele râuri mici, îndeosebi din zona de munte, datorită precipitațiilor sub formă de aversă prognozate.

Se va menţine peste **COTA DE ATENȚIE** râul Moravița la stația hidrometrică Moravița (250+10)-jud. TM.

**DUNĂRE**

**Debitul la intrarea în ţară** (secţiunea Baziaş) în intervalul 31.08-01.09.2023 **a fost staționar, având valoarea de** **3200 m3/s**, sub mediile multianuale ale lunilor **august (4300 m3/s)** şi **septembrie (3800 m3/s).**

În aval de Porţile de Fier debitele au fost în creştere la Gruia şi în scădere pe sectorul Calafat-Tulcea.

**Debitul la intrarea în ţară** (secţiunea Baziaş) **va fi în creştere (3400 m3/s).**

În aval de Porțile de Fier, debitele vor fi în creştere pe sectorul Gruia-Bechet şi în scădere pe sectorul Corabia-Tulcea.

**ALIMENTĂRI CU APĂ**

**A.B.A. Argeș-Vedea** revine cu informații despre incidentul produs la una dintre conductele de alimentare cu apă ale municipiului Pitești, menționând acțiunile desfășurate în cursul zilei de 31 august 2023:

-în dimineața zilei de 31.08.2023 a fost deschisă total priza de alimentare a firului mal drept (cel afectat);

-după o perioadă de timp, când întreaga conductă a fost pusă sub presiune, pe lângă bucata metalică ce a fost sudată punctual în dreptul spărturii, apa a început din nou să se prelingă, existând riscul revenirii la situația inițială;

-împreună cu reprezentanții SC Apa Canal 2000 SA Pitești s-a luat hotarârea realizării unui manșon din cauciuc ce va fi prins cu coliere pe întreaga circumferință a conductei ;

-la ora actuală reprezentanții ABA Argeș-Vedea - SGA Argeș asigură condițiile de lucru - curățarea în integralitate a suprafeței conductei în zona spărturii, astfel încât SC Apa Canal 2000 SA Pitești să poată realiza manșonarea conductei.

Se menționeaza faptul că această conductă are o durată de viață de aproximativ 40 de ani, este corodată, fiind propusă a fi reabilitată prin PNRR - baraj Budeasa.

**A.B.A. Prut-Bârlad**

**Județul Botoșani:**

Se menține situația de restricții în alimentarea cu apă pentru piscicultură la folosința:

-S.C. Pirania S.R.L. Botoșani - pepiniera piscicolă Havârna, prin reducerea debitelor la sursa r. Bașeu - ac. Cal Alb corespunzător treptei a III-a de restricții.

Se menține Planul de restricții în alimentarea cu apă - treapta a III-a, pentru A.N.I.F.-Filiala Teritorială Moldova Nord-U.A. Botoșani-Sistemul de irigații Movileni-Havârna, sursa ac. Cal Alb - r. Bașeu.

**Județul Iași:**

-S.C. Noralex S.R.L. Iași, S.C. Piscicola S.R.L. Iași și S.C. CC & PES S.R.L. Iași prin reducerea debitelor la sursa r. Miletin – ac. Hălceni corespunzător treptei II de aplicare a restricțiilor.

-SC ACVACOM SRL Iași prin reducerea debitelor la sursa r. Gurguiata – ac. Plopi corespunzător treptei III de aplicare a restricțiilor;

-SC MIHPES SRL Iași prin reducerea debitelor la sursa r. Valea Oii – ac. Sârca corespunzător treptei III de aplicare a restricțiilor.

-începând cu data de 01.09.2023 se impune aplicarea Programul de restricții în alimentarea cu apă - treapta a III-a, pentru APAVITAL S.A. Iași - sector Hârlău din ac. Pârcovaci.

**Județul Vaslui:**

Se mențin prevederile „Planului de restricții și folosire a apei în perioade deficitare”, astfel:

-treapta III - ANIF Filiala Teritorială de Îmbunătățiri Funciare Vaslui-Amenajare de irigații Mânjești, sursa acumularea Mânjești.

-treapta III - pentru S.C. AQUAVAS S.A. VASLUI – Sucursala Vaslui din acumularea Solești.

**2.** **Situaţia meteorologică în intervalul 31.08.2023, ora 09.00 –01.09.2023, ora 06.00**

**În ţară** vremea a fost în general instabilă, mai ales în a doua parte a zilei, când în nord-vest, local în centru și est și izolat în rest s-au semnalat înnorări temporar accentuate, averse și descărcări electrice, iar punctiform cu precădere în zona montană și submontană a județelor Bihor, Vâlcea, Vrancea și Bacău cantitățile de apă au atins sau depășit 20...25 l/mp. În restul intervalului cerul a fost variabil, mai mult senin noaptea. Vântul a suflat slab și moderat, pe arii restrânse cu intensificări de scurtă durată în timpul ploilor. Valorile termice diurne s-au situat ușor sub cele normale în vest, nord-vest și parțial în centru și peste mediile multianule în rest, caracterizând o vreme călduroasă în sud și sud-est. *Indicele temperatură-umezeală (ITU) a mai atins izolat pragul critic de 80 de unități în Bărăgan și Dobrogea*. Temperaturile maxime s-au încadrat între 20 de grade la Huedin și 33 de grade la București-Băneasa și București-Filaret, iar la ora 06 se înregistrau temperaturi cuprinse între 8 grade la Miercurea Ciuc și 22 de grade la Gura Portiței, Sulina și Constanța-dig. La începutul intervalului, pe spații mici, în Transilvania și Moldova a fost ceață.

**Observaţie:** în intervalul de diagnoză au fost în vigoare 12 mesaje pentru fenomene meteorologice periculoase imediate, astfel: 3 avertizări cod portocaliu (2 emise de către SRPV Bacău și 1 de către SRPV Cluj) și 9 atenționări cod galben, 4 emise de către SRPV Sibiu, 3 de către SRPV Craiova și 2 de către SRPV Bacău.

**La Bucureşti** deși valorile termice au continuat să scadă ușor față de intervalul precedent, vremea s-a menținut călduroasă. Cerul a fost variabil, mai mult senin la începutul zilei și pe timpul nopții. Vântul a suflat slab și moderat. Temperatura maximă a fost de 32 de grade la Afumați și 33 de grade la Filaret și Băneasa, iar la ora 06 se înregistrau 14 grade la stația

meteo Băneasa, 17 grade la Afumați și 18 grade la Filaret.

**3. Prognoza meteorologică în intervalul 01.09.2023, ora 09.00–02.09.2023, ora 9.00**

**În ţară** vremea va fi în general frumoasă, iar din punct de vedere termic, local, în sud și sud-est și călduroasă. Cerul va fi variabil, mai mult senin dimineața și noaptea și doar după-amiaza, în zona Carpaților Meridionali și Orientali, vor fi înnorări temporare și pe arii restrânse ploi slabe, de scurtă durată, dar izolat posibil și în extremitatea de sud-est a teritoriului. Vântul va sufla slab și moderat, trecător cu unele intensificări ziua în Bărăgan, sudul Moldovei și în Carpații de Curbură. Temperaturile maxime se vor încadra între 23 și 32 de grade, iar cele minime vor fi cuprinse între 6...8 grade în depresiunile Carpaților Orientali și 20...22 de grade pe litoral. Dimineața și noaptea, îndeosebi în centrul țării, pe arii restrânse se va semnala ceață.

**La Bucureşti** vremea va fi frumoasă și cu valori termice apropiate de mediile multianuale. Cerul va fi mai mult senin și vântul slab până la moderat. Temperatura maximă se va situa în jurul valorii de 31 de grade, iar cea minimă va fi de 14...17 grade.

***II. CALITATEA APELOR***

**Pe râurile interioare**

**S.G.A. Mureș** informează că în urma unei sesizări primite în data de 31.08.2023, la ora 11:33, prin care era semnalată deversarea unui lichid de culoare cenușie în pârâul Pocloș prin gura de vărsare din dreptul unui punct de lucru al societăţii SC Sandoz SRL de pe str. Livezeni nr. 7A din municipiul Târgu Mureș, s-au efectuat verificări la faţa locului de către personalul S.G.A. Mureș. În momentul controlului (ora 12:30) se evacua un debit mic de apă curată (cca 0,2 l/s). **Fenomenul de poluare nu se confirmă**.

Pe fluviul Dunărea și pe Marea Neagră nu au au fost semnalate evenimente deosebite.

***III. CALITATEA MEDIULUI***

1. **În domeniul aerului**

**A.P.M. Bihor** informează telefonic că în data de 31.08.2023 traficul rutier în zona comunei Tarcea a fost blocat din cauza unui TIR care transporta 85 de butelii cu gaz metan aparţinând SC Corsar Gas SRL din orașul Ștei, jud. Bihor, dintre care una prezenta scăpări de gaz. Echipajele I.S.U. au pus în siguranţă butelia avariată, iar traficul a fost reluat.

**Agenţia Naţională pentru Protecţia Mediului** informează că din rezultatele analizelor efectuate în data de 30.08.2023 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon) și ale mediei zilnice de 50 µg/m3 pentru PM10 (pulberi în suspensie cu diametrul sub 10 microni).

1. **În domeniul solului şi vegetaţiei**

**Garda Forestieră Suceava** informează că în data de 30.08.2023, la ora 14:15, s-a produs un incendiu în zona localității Pojorâta, pe raza Ocolului Silvic Pojorâta, jud. Suceava. Acesta a afectat o suprafaţă de 0,1 ha de litieră și a fost stins în aceeași zi, la ora 19:30, de către personalul silvic, pompieri (militari și civili), poliţiști și cetăţeni.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.